smcproject/ml-wiki-sentences huggingface dataset:
എന്നിരുന്നാലും, യഥാർത്ഥത്തിൽ കാഴ്ച നഷ്ടപ്പെടുന്നതിന്റെ ഒരു ചിഹ്നമാണ് ലോഗ്മാർ.
ലോഗ്മാർ സ്കോറിൽ കുറഞ്ഞ കാഴ്ചയുടെയും അന്ധതയുടെയും നിർവചനം
ലോഗ്മാർ സ്കെയിൽ ഉപയോഗിച്ച് രേഖപ്പെടുത്തുന്ന കാഴ്ചയിൽ, കുറഞ്ഞ കാഴ്ചയ്ക്ക് ഉള്ള മാനദണ്ഡങ്ങൾ ലോകാരോഗ്യ സംഘടന പുറപ്പെടുവിച്ചിട്ടുണ്ട്.
ലോകാരോഗ്യ സംഘടനയുടെ നിർദ്ദേശ പ്രകാരം, മികച്ച കാഴ്ചയുളള കണ്ണിൽ ഏറ്റവും മികച്ച തിരുത്തലുകൾക്ക് ശേഷവും  രേഖപ്പെടുത്തിയ കാഴ്ച, 1.3 ലോഗ്മാറിന് തുല്യമോ അതിലും മികച്ചതോ ആണ് പക്ഷെ, 0.5 ലോഗ്മാറിനേക്കാൾ മോശമാണ് എങ്കിൽ കുറഞ്ഞ കാഴ്ചയെന്ന് (ലോ വിഷൻ) പറയും.
മികച്ച കണ്ണിൽ സാധ്യമായ തിരുത്തലുകൾക്ക് ശേഷവും കാഴ്ച ശക്തി 1.3 ലോഗ്മാറിനേക്കാൾ മോശമായ അവസ്ഥയെയാണ് അന്ധത എന്ന് നിർവചിച്ചിരിക്കുന്നത്.
പരാമർശങ്ങൾ ബാഹ്യ ലിങ്കുകൾ നാഷണൽ വിഷൻ റിസർച്ച് ഇൻസ്റ്റിറ്റ്യൂട്ട് ഓഫ് ഓസ്‌ട്രേലിയ ലോഗരിഥമിക് SLOAN വിഷ്വൽ അക്വിറ്റി ടെസ്റ്റ് ആനുപാതികമായി സ്പെയ്സ്ഡ് ലോഗ്മാർ സ്ലോൺ ലെറ്റേഴ്സ് ചാർട്ട് Archived 2018-12-24 at the Wayback Machine .
ലോക്‌സഭ സ്പീക്കർ ഇംഗ്ലീഷ് വിലാസം https://ml.wikipedia.org/wiki/Lok_Sabha_Speaker
ഇന്ത്യൻ പാർലമെന്റിന്റെ അധോസഭയായ ലോക്‌സഭയുടെ അദ്ധ്യക്ഷപദവിയിലിരിക്കുന്നയാളാണ് ലോക്‌സഭാ സ്പീക്കർ .
ഓരോ പൊതുതിരഞ്ഞെടുപ്പിനുശേഷവും സഭ ആദ്യമായി സമ്മേളിക്കുമ്പോൾത്തന്നെ സ്പീക്കറെ തിരഞ്ഞെടുക്കും.
ലോക്‌സഭയുടെ കാലാവധിയായ 5 വർഷം തന്നെയാണ് സ്പീക്കറുടെയും കാലാവധി.
ഇംഗ്ലീഷ് വിലാസം https://ml.wikipedia.org/wiki/Om_Birla ഇംഗ്ലീഷ് വിലാസം https://ml.wikipedia.org/wiki/Om_Birla
സ്പീക്കറുടെ കടമ
ലോക്‌സഭയിലെ എല്ലാ പ്രവർത്തനങ്ങളും നിയന്ത്രിക്കുന്നതും സഭയിലെ ചർച്ചയുടെ കാര്യപരിപാടികൾ തയ്യാറാക്കുന്നതും സ്പീക്കറാണ്.
സഭയിൽ അച്ചടക്കം ഉറപ്പുവരുത്താനും ഉത്തരവാദിത്തരഹിതമായി പെരുമാറുന്ന അംഗങ്ങളെ താക്കീത് ചെയ്യാനും ആവശ്യമെങ്കിൽ ശിക്ഷിക്കാനും സ്പീക്കർക്ക് അധികാരമുണ്ട്.
ഒരു ബിൽ ധന ബില്ലാണോ അല്ലയോ എന്നു തീരുമാനിക്കുന്നതും സ്പീക്കർ തന്നെ.
വിശ്വാസ പ്രമേയം, അടിയന്തര പ്രമേയം, അവിശ്വാസ പ്രമേയം, ശ്രദ്ധക്ഷണിക്കൽ പ്രമേയം തുടങ്ങി സഭയിൽ അവതരിപ്പിക്കുന്ന എല്ലാത്തരം പ്രമേയങ്ങൾക്കും സ്പീക്കറുടെ അനുമതി വേണം.
ലോക്‌സഭാ സ്പീക്കർമാരുടെ പട്ടിക ഏറ്റവും കൂടുതൽ കാലം സ്പീക്കറായിരുന്നു ബൽറാം ജാക്കർ .
ഇന്ത്യൻ നാഷണൽ കോൺഗ്രസ് അംഗമായിരുന്നു ഇദ്ദേഹം 9 വർഷവും 10 മാസവും 27 ദിവസവും സ്പീക്കറായിരുന്നു.
ക്രമ നം.
പേര് കാലാവധി പാർട്ടി ഭരണകക്ഷി 1 ജി.വി. മാവ്‌ലങ്കാർ മേയ് 15 , 1952 - ഫെബ്രുവരി 27 , 1956 ഇന്ത്യൻ നാഷണൽ കോൺഗ്രസ് ഇന്ത്യൻ നാഷണൽ കോൺഗ്രസ് മുന്നണി 2 എം.എ. അയ്യങ്കാർ മാർച്ച് 8 , 1956 - ഏപ്രിൽ 16 , 1962 ഇന്ത്യൻ നാഷണൽ കോൺഗ്രസ് ഇന്ത്യൻ നാഷണൽ കോൺഗ്രസ് മുന്നണി 3 സർദാർ ഹുക്കം സിങ് ഏപ്രിൽ 17 , 1962 - മാർച്ച് 16 , 1967 ഇന്ത്യൻ നാഷണൽ കോൺഗ്രസ് ഇന്ത്യൻ നാഷണൽ കോൺഗ്രസ് മുന്നണി 4 നീലം സഞ്ജീവ റെഡ്ഡി മാർച്ച് 17 , 1967 - ജൂലൈ 19 , 1969 ഇന്ത്യൻ നാഷണൽ കോൺഗ്രസ് ഇന്ത്യൻ നാഷണൽ കോൺഗ്രസ് മുന്നണി 5 ജി.എസ്. ധില്ലൻ ഓഗസ്റ്റ് 8 , 1969 - ഡിസംബർ 1 , 1975 ഇന്ത്യൻ നാഷണൽ കോൺഗ്രസ് ഇന്ത്യൻ നാഷണൽ കോൺഗ്രസ് മുന്നണി 6 ബലിറാം ഭഗത് ജനുവരി 15 , 1976 - മാർച്ച് 25 , 1977 ഇന്ത്യൻ നാഷണൽ കോൺഗ്രസ് ഇന്ത്യൻ നാഷണൽ കോൺഗ്രസ് മുന്നണി 7 നീലം സഞ്ജീവ റെഡ്ഡി മാർച്ച് 26 , 1977 - ജൂലൈ 13 , 1977 ജനതാപാർട്ടി ജനതാപാർട്ടി മുന്നണി 8 കെ.എസ്. ഹെഗ്ഡെ ജൂലൈ 21 , 1977 - ജനുവരി 21 , 1980 ജനതാപാർട്ടി ജനതാപാർട്ടി മുന്നണി 9 ബൽറാം ജാഖർ ജനുവരി 22 , 1980 - ഡിസംബർ 18 , 1989 ഇന്ത്യൻ നാഷണൽ കോൺഗ്രസ് ഇന്ത്യൻ നാഷണൽ കോൺഗ്രസ് മുന്നണി 10 രബി റേ ഡിസംബർ 19 , 1989 - ജൂലൈ 9 , 1991 ജനതാദൾ ദേശീയ മുന്നണി 11 ശിവ്‌രാജ് പാട്ടീൽ ജൂലൈ 10 , 1991 - മേയ് 22 , 1996 ഇന്ത്യൻ നാഷണൽ കോൺഗ്രസ് ഇന്ത്യൻ നാഷണൽ കോൺഗ്രസ് മുന്നണി 12 പി.എ. സാംഗ്മ മേയ് 25 , 1996 - മാർച്ച് 23 , 1998 ഇന്ത്യൻ നാഷണൽ കോൺഗ്രസ് ഇന്ത്യൻ നാഷണൽ കോൺഗ്രസ് മുന്നണി 13 ജി.എം.സി. ബാലയോഗി മാർച്ച് 24 , 1998 - മാർച്ച് 3 , 2002 തെലുഗുദേശം എൻ.ഡി.എ. 14 മനോഹർ ജോഷി മേയ് 10 , 2002 - ജൂൺ 2 , 2004 ശിവ് സേന എൻ.ഡി.എ. 15 സോംനാഥ് ചാറ്റർജി ജൂൺ 4 , 2004 - മേയ് 30 , 2009 സി.പി.ഐ.(എം.) യു.പി.എ. 16 മീര കുമാർ ജൂൺ 4 , 2009 - ജൂൺ 4 , 2014 ഇന്ത്യൻ നാഷണൽ കോൺഗ്രസ് യു.പി.എ. 17 സുമിത്ര മഹാജൻ ജൂൺ 6 , 2014 - 2019 ഭാരതീയ ജനതാ പാർട്ടി ദേശീയ ജനാധിപത്യ സഖ്യം 18 ഓം ബിർള ജൂൺ 19 , 2019 - തുടരുന്നു ഭാരതീയ ജനതാ പാർട്ടി ദേശീയ ജനാധിപത്യ സഖ്യം
പ്രമാണം:File:Om Birla Member of Parliament Rajasthan India.jpg പുറത്തേക്കുള്ള കണ്ണി സ്പീക്കറുടെ ഔദ്യോഗിക വെബ് സൈറ്റ്
ലോഗോ ഇംഗ്ലീഷ് വിലാസം https://ml.wikipedia.org/wiki/Logo മൂന്ന് ലോഗോകൾ: NASA , IBM പോൾ റാൻഡ് , ഇന്റർനാഷണൽ ബ്യൂറോ ഓഫ് വെയ്റ്റ്സ് ആൻഡ് മെഷേഴ്സ് .
ചിസ്വിക്ക് പ്രസ്യുടെ കോട്ട് ഓഫ് ആർംസ്
ഒരു ലോഗോ (ലോഗോടൈപ്പിന്റെ ചുരുക്കെഴുത്ത് പുരാതന ഗ്രീക്കിൽ നിന്നുള്ള λόγος (ലോഗോസ്) 'വാക്ക്, സംസാരം', കൂടാതെ τύπος (ടൂപോസ്) 'മാർക്ക്, മുദ്രണം') പൊതു തിരിച്ചറിയലിനെ സഹായിക്കുന്നതിനും പ്രോത്സാഹിപ്പിക്കുന്നതിനും ഉപയോഗിക്കുന്ന ഒരു ഗ്രാഫിക് അടയാളമോ അംഗീകാരമോ ചിഹ്നമോ ആണ്.
ഇത് ഒരു അമൂർത്തമോ ആലങ്കാരികമോ ആയ രൂപകല്പനയോ അല്ലെങ്കിൽ ഒരു വേഡ്മാർക്കിലെന്നപോലെ അത് പ്രതിനിധീകരിക്കുന്ന പേരിന്റെ വാചകം ഉൾപ്പെടുത്തുന്നതോ ആകാം.
ബഹുജന ആശയവിനിമയ തലത്തിലും പൊതു ഉപയോഗത്തിലും, ഒരു കമ്പനിയുടെ ലോഗോ ഇന്ന് പലപ്പോഴും അതിന്റെ വ്യാപാരമുദ്രയുടെയോ ബ്രാൻഡിന്റെയോ പര്യായമാണ്.
1937-ൽ ഉപയോഗിച്ച 'ലോഗോ' എന്ന പദം "ഒരുപക്ഷേ ലോഗോഗ്രാം ചുരുക്കിയതാകാം" എന്ന് ഡഗ്ലസ് ഹാർപറുടെ ഓൺലൈൻ എറ്റിമോളജി നിഘണ്ടു പറയുന്നു.
സിലിണ്ടർ മുദ്രകൾ (c. 2300 BCE), നാണയങ്ങൾ (c. 600 BCE), ലോഗോഗ്രാഫിക് ഭാഷകളുടെ ട്രാൻസ്-കൾച്ചറൽ ഡിഫ്യൂഷൻ, കോട്ട് ഓഫ് ആംസ്, [വാട്ടർമാർക്കുകൾ, വെള്ളി മുഖമുദ്രകൾ, അച്ചടി സാങ്കേതികവിദ്യയുടെ വികസനം തുടങ്ങി നിരവധി കണ്ടുപിടുത്തങ്ങളും സാങ്കേതികതകളും സമകാലീന ലോഗോയ്ക്ക് സംഭാവന നൽകിയിട്ടുണ്ട്.
വ്യാവസായിക വിപ്ലവം 18-ഉം 19-ഉം നൂറ്റാണ്ടുകളിൽ പാശ്ചാത്യ സമൂഹങ്ങളെ കാർഷിക മേഖലയിൽ നിന്ന് വ്യാവസായികമാക്കി മാറ്റിയപ്പോൾ, ഫോട്ടോഗ്രാഫിയും ലിത്തോഗ്രാഫിയും സമന്വയിപ്പിച്ച ഒരു പരസ്യ വ്യവസായത്തിന്റെ കുതിപ്പിന് സംഭാവന നൽകി.
അതേ സമയം, ടൈപ്പോഗ്രാഫി തന്നെ രൂപത്തിലും ഭാവത്തിലും ഒരു വിപ്ലവത്തിന് വിധേയമാകുകയും ചെയ്തു, അത് പുസ്തകങ്ങളിൽ ഉപയോഗിച്ചിരുന്ന എളിമയുള്ള, സെരിഫ് ടൈപ്പ്ഫേസുകൾക്കപ്പുറം, ബ്രോഡ്‌ഷീറ്റ് പോസ്റ്ററുകളിൽ ഉപയോഗിക്കുന്ന ബോൾഡ്, അലങ്കാര ടൈപ്പ്ഫേസുകളിലേക്ക് വികസിച്ചു .
വാണിജ്യ കലകളിലെ കൺസൾട്ടൻസികളും ട്രേഡ് ഗ്രൂപ്പുകളും വളരുകയും സംഘടിപ്പിക്കുകയും ചെയ്തു.
1890 ആയപ്പോഴേക്കും 8,000-ത്തിലധികം ആളുകൾ ജോലി ചെയ്യുന്ന 700 ലിത്തോഗ്രാഫിക് പ്രിന്റിംഗ് സ്ഥാപനങ്ങൾ യുഎസിൽ ഉണ്ടായിരുന്നു.
സാധാരണ പ്രാധാന്യമില്ലാത്ത ജോലികൾ ചെയ്യുന്ന വ്യക്തിഗത കലാകാരന്മാരിൽ നിന്ന് വ്യത്യസ്തമായി, കലാപരമായ ക്രെഡിറ്റ് ലിത്തോഗ്രാഫിക് കമ്പനിക്ക് നൽകപ്പെട്ടു.
1840-കളിലെ ഫ്രഞ്ച് പ്രിന്റിംഗ് സ്ഥാപനമായ റൂച്ചൺ, 1850-കളിൽ ന്യൂയോർക്കിലെ ജോസഫ് മോർസ്, 1870-കളിൽ ഇംഗ്ലണ്ടിലെ ഫ്രെഡറിക് വാക്കർ, 1870-കളിൽ ഫ്രാൻസിലെ ജൂൾസ് ചെറെറ്റ് തുടങ്ങിയ വിഷ്വൽ ആർട്‌സിലും ലിത്തോഗ്രാഫിക് പ്രക്രിയയിലും പുതുമയുള്ളവർ ഒരു ചിത്രീകരണ ശൈലി വികസിപ്പിച്ചെടുത്തു.
അത് ടോണൽ, പ്രാതിനിധ്യ കലയെ മറികടന്ന്, നിറങ്ങളുടെ വിഭാഗങ്ങളുള്ള ആലങ്കാരിക ഇമേജറിയിലേക്ക് പോയി.
കുട്ടികളുടെ പുസ്തകങ്ങൾ, ആധികാരിക പത്രങ്ങൾ, സംഭാഷണ ആനുകാലികങ്ങൾ എന്നിവ അതുല്യവും വികസിക്കുന്നതുമായ പ്രേക്ഷകർക്കായി അവരുടേതായ ദൃശ്യ, എഡിറ്റോറിയൽ ശൈലികൾ വികസിപ്പിച്ചെടുത്തു.
അച്ചടിച്ചെലവ് കുറയുകയും, സാക്ഷരതാ നിരക്ക് വർദ്ധിക്കുകയും, വിഷ്വൽ ശൈലികൾ മാറുകയും ചെയ്തതോടെ, വിക്ടോറിയൻ അലങ്കാര കലകൾ ടൈപ്പോഗ്രാഫിക് ശൈലികളുടെയും ബിസിനസുകളെ പ്രതിനിധീകരിക്കുന്ന രീതികളുടെയും വികാസത്തിലേക്ക് നയിച്ചു.
ബിസി ആറാം നൂറ്റാണ്ടിന്റെ തുടക്കത്തിൽ ലിഡിയ സൂര്യരശ്മികളോടെ അലറുന്ന സിംഹത്തിന്റെ തല വഹിക്കുന്ന നാണയം 1876-ൽ ബാസ് റെഡ് ട്രയാംഗിൾ ആയിരുന്നു ട്രേഡ് മാർക്ക് ചെയ്യപ്പെട്ട ആദ്യത്തെ ലോഗോ
പത്തൊൻപതാം നൂറ്റാണ്ടിന്റെ അവസാനത്തെ കലാ-കരകൗശല പ്രസ്ഥാനം, വിക്ടോറിയൻ ടൈപ്പോഗ്രാഫിയുടെ ആധിക്യത്തോടുള്ള പ്രതികരണമായി, ആ കാലഘട്ടത്തിലെ വൻതോതിൽ ഉൽപ്പാദിപ്പിച്ച ചരക്കുകൾക്ക് സത്യസന്ധമായ കരകൗശലബോധം പുനഃസ്ഥാപിക്കുക എന്ന ലക്ഷ്യത്തോടെയായിരുന്നു ഇത്.
കരകൗശലത്തിലും ഗുണനിലവാരത്തിലും താൽപ്പര്യം പുതുക്കുന്നത് കലാകാരന്മാർക്കും കമ്പനികൾക്കും ക്രെഡിറ്റിൽ കൂടുതൽ താൽപ്പര്യം നൽകി, അതുല്യമായ ലോഗോകളും മാർക്കുകളും സൃഷ്ടിക്കുന്നതിലേക്ക് നയിച്ചു.
1950-കളോടെ, ആധുനികത യൂറോപ്പിലെ ഒരു അവന്റ്-ഗാർഡ് കലാപരമായ പ്രസ്ഥാനമായി അതിന്റെ വേരുകൾ ചൊരിഞ്ഞു, യുണൈറ്റഡ് സ്റ്റേറ്റ്സിലും മറ്റിടങ്ങളിലും അനുയായികളുള്ള ഒരു അന്താരാഷ്ട്ര, വാണിജ്യവൽക്കരിക്കപ്പെട്ട പ്രസ്ഥാനമായി മാറി.
ഒരു കലാപരമായ പ്രസ്ഥാനമെന്ന നിലയിൽ ആധുനികതയുടെ മുഖമുദ്രയായ ദൃശ്യ ലാളിത്യവും ആശയപരമായ വ്യക്തതയും ഒരു പുതിയ തലമുറ ഗ്രാഫിക് ഡിസൈനർമാർക്ക് ശക്തമായ ഒരു ടൂൾസെറ്റ് രൂപപ്പെടുത്തി.
ടെലിവിഷൻ, അച്ചടി സാങ്കേതികവിദ്യയിലെ മെച്ചപ്പെടുത്തലുകൾ, ഡിജിറ്റൽ കണ്ടുപിടിത്തങ്ങൾ എന്നിവയിലൂടെ ജനകീയ ദൃശ്യ ആശയവിനിമയത്തിന്റെ കാലഘട്ടത്തിൽ ആധുനികതയിൽ നിന്ന് പ്രചോദനം ഉൾക്കൊണ്ട ലോഗോകൾ വിജയിച്ചു.
ഡിസൈൻ സംരക്ഷണം
ലോഗോകളും അവയുടെ രൂപകൽപ്പനയും ലോകമെമ്പാടുമുള്ള വിവിധ ബൗദ്ധിക സ്വത്തവകാശ സംഘടനകൾ വഴി പകർപ്പവകാശത്താൽ നിയന്ത്രിക്കുന്നു.
അത് നിയമപരമായി പരിരക്ഷ നൽകുന്നതിന് ഒരു ഡിസൈൻ രജിസ്റ്റർ ചെയ്യുന്നതിനുള്ള അപേക്ഷാ നടപടിക്രമങ്ങൾ ലഭ്യമാക്കുന്നു.
യുകെയിൽ, ഇന്റലക്ച്വൽ പ്രോപ്പർട്ടി ഓഫീസ് ( യുണൈറ്റഡ് കിംഗ്ഡം ) രജിസ്റ്റർ ചെയ്ത ഡിസൈനുകൾ, പേറ്റന്റുകൾ, വ്യാപാരമുദ്രകൾ എന്നിവ നിയന്ത്രിക്കുന്നു.
സാധാരണയായി, ട്രേഡ്‌മാർക്ക് രജിസ്‌ട്രേഷൻ ഉപയോഗിച്ച നിറങ്ങളോട് 'ക്ലെയിം' ചെയ്യില്ല, അതായത് മറ്റ് നിറങ്ങളിലോ പശ്ചാത്തലങ്ങളിലോ പുനർനിർമ്മിച്ചാലും സംരക്ഷിക്കപ്പെടുന്ന വിഷ്വൽ ഡിസൈനാണിത്.
ചില രാജ്യങ്ങളിൽ, പ്രത്യേകിച്ച് സിവിൽ നിയമ രാജ്യങ്ങളിൽ, പകർപ്പവകാശ സംരക്ഷണത്തിന് ആവശ്യമായ ഒറിജിനാലിറ്റിയുടെ പരിധി വളരെ ഉയർന്നതായിരിക്കും, അതിനാൽ ലളിതമായ ജ്യാമിതീയ രൂപങ്ങളോ വാചകമോ ഉൾക്കൊള്ളുന്ന ഒരു ലോഗോ പകർപ്പവകാശ സംരക്ഷണത്തിന് യോഗ്യമായേക്കില്ല, എന്നിരുന്നാലും അത് ഒരു വ്യാപാരമുദ്രയായി സംരക്ഷിക്കപ്പെടാം.
സ്പോർട്സ്
പല ടീമുകൾക്കും, ഒരു ടീമിന്റെ ചരിത്രം തിരിച്ചറിയുന്നതിനും എതിരാളികളെ ഭയപ്പെടുത്തുന്നതിനുമുള്ള ഒരു പ്രധാന മാർഗമാണ് ലോഗോ അല്ലെങ്കിൽ "ക്രെസ്റ്റ്".
ചില ടീമുകൾക്ക്, ലോഗോയും കളർ സ്കീമും ടീമിന്റെ കളിക്കാരുടെ പര്യായമാണ്.
മാഞ്ചസ്റ്റർ യുണൈറ്റഡ് , ടൊറന്റോ മാപ്പിൾ ലീഫ്സ്, അല്ലെങ്കിൽ ന്യൂയോർക്ക് യാങ്കീസ് ​​എന്നിവയ്‌ക്കെല്ലാം തിരിച്ചറിയാവുന്ന ഒരു ലോഗോ ഉണ്ട്, അത് ഏത് കായിക പ്രേമികൾക്കും തിരിച്ചറിയാൻ കഴിയും.
ലോഗോസ് ഇംഗ്ലീഷ് വിലാസം https://ml.wikipedia.org/wiki/Logos ലോഗോസ് എന്ന വാക്ക് ഗ്രീക്ക് അക്ഷരങ്ങളിൽ
തത്ത്വചിന്ത , വിശകലനമനശാസ്ത്രം, തർക്കശാസ്ത്രം , ദൈവശാസ്ത്രം എന്നിവയിലെ ഒരു പ്രധാന സംജ്ഞയാണ്‌ ലോഗോസ് .
തുടക്കത്തിൽ വചനം, കണക്ക്, യുക്തി എന്നീ അർത്ഥങ്ങൾ കല്പിക്കപ്പെട്ടിരുന്ന ഈ ഗ്രീക്ക് പദം യവനചിന്തകനായ ഹെരാക്ലിറ്റസിന്റെ കാലം(സു:ക്രി.മു. 535–475) മുതൽ തത്ത്വചിന്തയിലെ ഒരു സാങ്കേതികസംജ്ഞയായിത്തീർന്നു.
പ്രപഞ്ചത്തിലെ ക്രമത്തിന്റേയും അറിവിന്റേയും പിന്നിലുള്ള തത്ത്വത്തെ സൂചിപ്പിക്കാനാണ്‌ ഹെരാക്ലിറ്റസ് ഈ പദം ഉപയോഗിച്ചിരുന്നത്.
സോഫിസ്റ്റുകൾ, സം‌വാദം എന്ന അർത്ഥത്തിൽ ഈ വാക്ക് ഉപയോഗിച്ചിരുന്നു.
അരിസ്റ്റോട്ടിൽ പോലും ആ അർത്ഥത്തിൽ ഈ വാക്ക് ഉപയോഗിച്ചിട്ടുണ്ട്.
എന്നാൽ സ്റ്റോയിക്ക് ചിന്തകന്മാർ, പ്രപഞ്ചത്തെ പുണർന്നുനിന്നു ചൈതന്യം പകരുന്നതായി കരുതപ്പെടുന്ന ദൈവികതത്ത്വത്തെ സൂചിപ്പിക്കാൻ ഈ വാക്കുപയോഗിച്ചു.
യഹൂദമതം യവനചിന്തയുടെ പ്രഭാവത്തിൽ വന്നപ്പോൾ, അലക്സാണ്ഡ്രിയയിലെ യഹൂദചിന്തകൻ ഫിലോ (സു: ക്രി.മു. 20–ക്രി.വ. 40) വഴി ഈ പദം യഹൂദദർശത്തിലേയ്ക്കു കടന്നു വന്നു.
പുതിയനിയമത്തിലെ യോഹന്നാന്റെ സുവിശേഷം ലോഗോസിനെ, എല്ലാവസ്തുക്കളുടേയും സൃഷ്ടിക്കു പിന്നിലുള്ള ദൈവമായി (തിയോസ്‌), തിരിച്ചറിയുകയും യേശുവിനെ അതിന്റെ മനുഷ്യാവതാരമായി ചിത്രീകരിക്കുകയും ചെയ്തു.
ആധുനിക കാലത്ത് ലോഗോസ് എന്ന പദം, മുകളിൽ പറഞ്ഞ അർത്ഥങ്ങളിൽ ഏതെങ്കിലും ഒന്നിനെ സൂചിപ്പിക്കുന്നതാകാം.
എന്നാൽ അക്കാദമിക വൃത്തങ്ങൾക്കു പുറത്ത് ഈ പദം ഇന്ന് ഏറെയും ഉപയോഗിക്കപ്പെടുന്നത്, അതിന്റെ ക്രിസ്തീയ അർത്ഥത്തിൽ, മാംസരൂപമെടുത്ത ദൈവവചനമായ യേശുവിനെ സൂചിപ്പിക്കാനാണ്‌‌.
അവലംബം ↑ Henry George Liddell and Robert Scott, An Intermediate Greek-English Lexicon : logos, 1889.
↑ Cambridge Dictionary of Philosophy (2nd ed): Heraclitus, 1999.
↑ Cambridge Dictionary of Philosophy (2nd ed): Philo Judaeus, 1999.
↑ May, Herbert G. and Bruce M. Metzger.
The New Oxford Annotated Bible with the Apocrypha.
ഷിൻഇചിറോ ടോമോനാഗ ഇംഗ്ലീഷ് വിലാസം https://ml.wikipedia.org/wiki/Sin-Itiro_Tomonaga
1965-ലെ നോബൽ സമ്മാന ജേതാവാണ് ജാപ്പനീസ് ഭൗതികശാസ്ത്രജ്ഞനായ് ഷിൻഇചിറോ ടോമോനാഗ (ജനനം: 1906 മാർച്ച് 31 - മരണം: 1979 ജൂലൈ 08 ).
ക്വാണ്ടം ഇലക്ട്രോഡൈനമിക്സിൽ അടിസ്ഥാന കണികകളെക്കുറിച്ചുള്ള മൗലിക ഗവേഷണ ഫലങ്ങൾക്ക് 1965-ലെ നോബൽസമ്മാനം പങ്കിട്ടു.
ടോമോനാഗ 1906 മാ.
31-ന് ടോക്യോയിൽ ജനിച്ചു.
ക്യോട്ടോ സർവകലാശാലയിൽനിന്ന് 1929-ൽ ബിരുദം നേടി.
ടോക്യോയിലെ ഫിസിക്കൽ ആൻഡ് കെമിക്കൽ റിസർച് ഇൻസ്റ്റിറ്റ്യൂട്ടിൽ യോഷിയൊ നിഷിനയുടെയും ലെയ്പ്സിഗിൽ വെർനർ ഹെയ്സൻബർഗിന്റെയും കീഴിൽ ഇലക്ട്രോഡൈനമിക്സിൽ ഗവേഷണം നടത്തി.
ഇലക്ട്രോൺ പോലുള്ള ചാർജിത കണങ്ങൾക്ക് മറ്റു ചാർജിത കണങ്ങളോടോ പ്രകാശ ക്വാണ്ടങ്ങളായ ഫോട്ടോണുകളോടോ ഉള്ള പ്രതിപ്രവർത്തനത്തെ ഗണിതീയമായി വിശദീകരിക്കുന്നതാണ് ഈ ശാസ്ത്രശാഖ.
1940-കളിൽ ഇദ്ദേഹം രൂപംനൽകിയ സിദ്ധാന്തങ്ങൾ അത്യന്തം കൃത്യതയുള്ളവയായിരുന്നു.
ക്വാണ്ടം ഫീൽഡ് സിദ്ധാന്തത്തിൽ അവതരിപ്പിച്ച കോവേരിയന്റ് ഫോർമലിസവും പ്രോട്ടോൺ, ന്യൂട്രോൺ എന്നിവയുടെ ഘടനാവിശദീകരണാർഥം ആവിഷ്ക്കരിച്ച ഇന്റർമീഡിയറ്റ് കപ്ലിങ് തിയറിയും സമന്വയിപ്പിച്ച് ഡൈവേർജൻസ് പ്രശ്നം നിർധാരണം ചെയ്യാൻ ടോമോനാഗയ്ക്കു കഴിഞ്ഞു.
ഇത് വിശിഷ്ട ആപേക്ഷികതാസിദ്ധാന്തവുമായി പൊരുത്തപ്പെടുകയും ചെയ്തു.
ഫെർമിയോൺ വ്യൂഹമാതൃക, മൈക്രോവേവ് സിസ്റ്റം, മാഗ്നട്രോൺ ദോലന ക്രിയാവിധി തുടങ്ങിയ ഇതര മേഖലകളിലും ഇദ്ദേഹത്തിന്റെ സംഭാവനകൾ വിലപ്പെട്ടവയാണ്.
രണ്ടാം ലോകയുദ്ധകാലത്ത് സ്വന്തം ഗവേഷണങ്ങളിലൂടെ ക്വാണ്ടം ഇലക്ട്രോഡൈനമിക്സിൽ വികസിപ്പിച്ചെടുത്ത നിരീക്ഷണഫലങ്ങൾ 1943-ൽ ജാപ്പനീസ് ഭാഷയിലാണ് ടോമോനാഗ പ്രസിദ്ധീകരിച്ചത്.
യുദ്ധാനന്തരം 1947-ൽ മാത്രമാണ് പാശ്ചാത്യർ ഇതറിയുന്നത്.
എന്നാൽ ഇതേ കാലഘട്ടത്തിൽത്തന്നെ അമേരിക്കക്കാരായ റിച്ചാർഡ് ഫിലിപ്സ് ഫെയ് ൻമാൻ, ജൂലിയൻ ഷ്വിൻഗെർ എന്നിവരും ഇതേ രംഗത്ത് വ്യത്യസ്ത സമീപനങ്ങളോടെ നടത്തിയ സ്വതന്ത്ര ഗവേഷണങ്ങളും ടോമോനാഗയുടെ കുപിടിത്തങ്ങളോടു സമാനസ്വഭാവമുള്ളവയായിരുന്നു.
1965-ലെ ഭൌതികശാസ്ത്രത്തിനുള്ള നോബൽസമ്മാനം മൂവരും ചേർന്നു പങ്കുവയ്ക്കുകയും ചെയ്തു.
ടോമോനാഗയുടെ അക്കാദമിക പ്രവർത്തനരംഗം മുഴുവനും ടോക്യോയിലെ ക്യോയ്കു സർവകലാശാലയിൽ ആയിരുന്നു.
1941 മുതൽ അവിടത്തെ ഫിസിക്സ് പ്രൊഫസറും 1956 മുതൽ '62 വരെ യൂണിവേഴ്സിറ്റി പ്രസിഡന്റുമായി ഇദ്ദേഹം സേവനമനുഷ്ഠിച്ചു.
ഓപ്റ്റിക്കൽ റിസർച് ഇൻസ്റ്റിറ്റ്യൂട്ടിന്റെ ഡയറക്ടർ, സയൻസ് കൗൺസിൽ ഒഫ് ജപ്പാന്റെ പ്രസിഡന്റ് എന്നീ പദവികൾക്കുശേഷം 1969-ൽ സർവീസിൽനിന്നു വിരമിച്ചു.
നോബൽ സമ്മാനത്തിനുപുറമേ, ജപ്പാൻ അക്കാദമി പ്രൈസ് (1948), ദി ഓർഡർ ഒഫ് കൾച്ചർ ഒഫ് ജപ്പാൻ (1952), ലൊമൊനൊസോവ് മെഡൽ ഒഫ് ദ് യു.എസ്.എസ്.ആർ. പ്രസിഡിയം ഒഫ് ദി അക്കാദമി ഒഫ് സയൻസസ് (1964) എന്നീ ബഹുമതികൾക്കും ടോമോനാഗ അർഹനായി.
1962-66 വർഷങ്ങളിലായി ഇദ്ദേഹം പ്രസിദ്ധപ്പെടുത്തിയ കൃതിയാണ് രണ്ടു വാല്യങ്ങളിലായുള്ള ക്വാണ്ടം മെക്കാനിക്സ്.
1979 ജൂല.
8-ന് ടോക്യോയിൽ ഇദ്ദേഹം അന്തരിച്ചു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഷിൻഇചിറോ ടോമോനാഗ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഷിൻ ഹൈ-ജോംഗ് ഇംഗ്ലീഷ് വിലാസം https://ml.wikipedia.org/wiki/Shin_Hye-jeong
ദക്ഷിണ കൊറിയൻ പെൺകുട്ടികളുടെ AOA അംഗം എന്ന നിലയിൽ പ്രശസ്തയായ ദക്ഷിണ കൊറിയൻ ഗായികയും നടിയുമായ ഷിൻ ഹൈ-ജോംഗ്' (ജനനം ആഗസ്റ്റ് 10, 1993) ഹൈജിയോംഗ് എന്ന പേരിലാണ് അറിയപ്പെടുന്നത്.
3-ാം പ്രാഥമിക റൗണ്ട് വരെ ഒരു സൂപ്പർമോഡൽ മത്സരത്തിൽ ഹൈജിയോംഗ് മത്സരിച്ചു.
അവിടെ FNC എന്റർറ്റൈസിംഗ് കാസ്റ്റിംഗ് ഡയറക്ടർ അവരെ കണ്ടെത്തുകയും 2010 ഓഗസ്റ്റിൽ എഫ്എൻസി ട്രെയിനി ആകുകയും ചെയ്തു.
കരിയർ AOA
2012 ജൂലൈ 30 ന്, ഹൈജിയോംഗ് AOA യുടെ അംഗമായി M നെറ്റ്സ് പ്രക്ഷേപണം നടത്തിയ M!
കൗണ്ട്ഡൗൺ സംഗീത പരിപാടിയിൽ അരങ്ങേറ്റം നടത്തി.
അവരുടെ ഏഞ്ചൽസ് സ്റ്റോറി എന്ന ആദ്യസിംഗിൾ ഗാനത്തിൻറെ ടൈറ്റിൽ ട്രാക്ക് "എൽവിസ്" ആയിരുന്നു.
ഇതുവരെ, AOA ആകെ 3 ഇപിഎസുകളും ഒൻപത് സിംഗിൾസുകളും പുറത്തിറക്കി.
അവലംബം പുറം കണ്ണികൾ Shin Hye-jeong എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഷിൻ ഹൈ-ജോംഗ് ഇൻസ്റ്റാഗ്രാമിൽ ഷിൻ ഹൈ-ജോംഗ് at HanCinema
ഷിൻഗോ ലാ Shinku La Shinku La
ഇന്ത്യയിലെ ലഡാക്കിനും ഹിമാചൽ പ്രദേശിനും ഇടയിലുള്ള സംസ്ഥാന അതിർത്തിയിലെ ഒരു പർവതപാതയാണ് ഷിൻഗോ ലാ (ഷിങ്കു ലാ എന്നും അറിയപ്പെടുന്നു).
ഹിമാചൽ പ്രദേശിലെ ലഹൗൾ എന്ന പ്രദേശത്തെ ലഡാക്കിലെ സൻസ്കറുമായി ബന്ധിപ്പിക്കുന്ന ലെഹ്-മണാലി റോഡിനെ പോലെ മറ്റൊരു പാതയാണ് ഷിൻഗോ ലാ.
ഇത് പക്ഷേ, ഒരു ഒരു നടപ്പാതയാണെന്ന് മാത്രം.
ചുരത്തിന് 20 മീറ്റർ താഴെ ആഴം കുറഞ്ഞ ഒരു തടാകമോ കുളമോ ഉണ്ട്.
സന്‌സ്‌കറിനെയും ലാഹൗളിനെയും ബന്ധിപ്പിക്കുന്ന ഒരു ദീർഘദൂര നടപ്പാതയായ ഷിൻഗോ ലാ, പ്രദേശവാസികളും മലകയറ്റക്കാരും തരം പോലെ ഉപയോഗിക്കുന്നു.
ഇതിലെ യാത്ര ഒരറ്റം മുതൽ മറ്റേയറ്റം വരെ പൂർത്തിയാക്കാനായി ഏകദേശം പത്ത് ദിവസമെടുക്കുന്നുണ്ട്.
ഹിമാനി ട്രെക്കിംഗോ കുത്തനെയുള്ള കയറ്റമോ ഇല്ലാത്ത ഇന്ത്യൻ ഹിമാലയത്തിലെ സാങ്കേതികമായി ഏറ്റവും എളുപ്പമുള്ള 5000 മീറ്റർ ചുരങ്ങളിൽ ഒന്നാണിത്.
ഒക്‌ടോബർ മുതൽ ഏപ്രിൽ വരെയുള്ള ശൈത്യകാലത്ത് ഈ ചുരം സാധാരണയായി മഞ്ഞുവീഴ്‌ചയ്‌ക്ക് കീഴിലായിരിക്കും.
കൂടാതെ ഹിമപാതങ്ങൾ ഉണ്ടാകാനുള്ള സാധ്യതയും നിലനിൽക്കുന്നു.
ചുരത്തിന്റെ ഉയരം 16,615.500 അടിയായി പ്രഖ്യാപിക്കുന്ന ഔദ്യോഗിക ബോർഡ് ഉണ്ട്.
വിവിധ ട്രെക്കിംഗ് വെബ്‌സൈറ്റുകൾ സൂചിപ്പിക്കുന്ന ഉയരം 4900 മുതൽ 5100 മീറ്റർ വരെ വ്യത്യാസപ്പെടുന്നു.
References Shingo La എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഷിൻസോ ആബേ ഇംഗ്ലീഷ് വിലാസം https://ml.wikipedia.org/wiki/Shinz%C5%8D_Abe ഈ ജാപ്പനീസ് നാമത്തിൽ , കുടുംബപ്പേര്‌ Abe എന്നാണ്‌.
ജപ്പാൻ പ്രധാനമന്ത്രിയായിരുന്നു ഷിൻസോ ആബേ ( Shinzō Abe 1954-2022 ).
ലിബറൽ ഡെമോക്രാറ്റിക് പാർട്ടി നേതാവായ ആബേ 2006 മുതൽ 2007 വരേയും പിന്നീട് 2012 മുതൽ 2020 വരേയും പ്രധാനമന്ത്രിയായിരുന്നു.
അദ്ദേഹം ജപ്പാന്റെ ചരിത്രത്തിൽ ഏറ്റവും അധികം കാലം പ്രധാനമന്ത്രി സ്ഥാനം വഹിച്ചിരുന്നയാളാണ്.
ഏഴു വർഷത്തിനിടെ ഏഴാം പ്രധാനമന്ത്രിയായി ആണ് ആബെ അധികാരമേറ്റിരിക്കുന്നത്.
സാമ്പത്തിക പരിഷ്കരണം, സുനാമി പുനരധിവാസം, അയൽ രാജ്യമായ ചൈനയുമായുള്ള തർക്കങ്ങൾ തുടങ്ങിയ ഒട്ടേറെ വെല്ലുവിളികൾ മറികടന്നാണ് ലിബറൽ പാർട്ടി അധികാരത്തിലെത്തിയിരിക്കുന്നത്.
2022 ജൂലൈ 8 ന് തെരഞ്ഞെടുപ്പ് പ്രചരണത്തിനിടെ ആബെ വെടിയേറ്റ് മരിച്ചു.
1954 സെപ്റ്റംബർ 21-ന് ഷിൻഡാരോ ആബെയുടേയും യൂകോ ആബെയുടെയും മകനായി ടോക്കിയോയിലാണ് ഷിൻസോ ആബേയുടെ ജനനം.
ആബെയുടെ  മുത്തച്ഛൻ കിഷി നൊബുസുകെയും അമ്മാവൻ സാറ്റോ ഐസാകുവും ജപ്പാൻ പ്രധാനമന്ത്രി പദമലങ്കരിച്ചവരാണ്.
അച്ഛൻ ഷിൻഡാരോ ആബെ വിദേശകാര്യ മന്ത്രിയുമായിരുന്നു.
ടോക്കിയോയിലെ സെയ്‌കെ സർവകലാശാലയിലും ലോസ് ആഞ്ജലിസിലെ സതേൺ കാലിഫോർണിയ സർവകലാശാലയിലുമായി ബിരുദ പഠനം.
1979-ൽ കോബെ സ്റ്റീൽ ലിമിറ്റഡിൽ ജോലിക്ക് ചേർന്ന ആബേ പിന്നീട് ലിബറൽ-ഡെമോക്രാറ്റിക് പാർട്ടിയുടെ (LDP) സജീവ പ്രവർത്തകനായി.
1982-ൽ ജപ്പാന്റെ വിദേശകാര്യ മന്ത്രിയായിരുന്ന പിതാവ് ആബെ ഷിൻഡാരോയുടെ സെക്രട്ടറിയായി.
1993-ലാണ് ജപ്പാൻ പാർലമെന്റായ ഡയറ്റിന്റെ അധോസഭയിലേക്ക് ഷിൻസോ ആബെ ആദ്യമായി തിരഞ്ഞെടുക്കപ്പെട്ടത്.
പിന്നീട് സർക്കാർ പദവികളുടെ ഒരു പരമ്പര തന്നെയാണ് ഷിൻസോ ആബെയെ തേടിയെത്തിയത്.
ഉത്തര കൊറിയയോടുള്ള തന്റെ കടുത്ത നിലപാട് ജപ്പാൻ പൗരർക്കിടയിൽ ആബെയെ സ്വീകാര്യനാക്കി.
1970-കളിലും 80-കളിലും 13 ജപ്പാൻകാരെ തങ്ങൾ തട്ടിക്കൊണ്ടുപോയിരുന്നു എന്ന ഉത്തരകൊറിയയുടെ വെളിപ്പെടുത്തലായിരുന്നു ഷിൻസോ ആബെയുടെ ചൊടിപ്പിച്ചത്.
ഇതേതുടർന്നുള്ള ചർച്ചകൾക്ക് മേൽനോട്ടം വഹിച്ചതും ആബെയായിരുന്നു.
പിന്നീട് 2003-ൽ അദ്ദേഹം എൽഡിപിയുടെ സെക്രട്ടറി ജനറലായി.
2006-ൽ പ്രധാനമന്ത്രിയായിരുന്ന കൊയ്സുമി ജുനിചിറോ രാജിവെച്ചതോടെയാണ് ഷിൻസോ ആബെയ്ക്ക് പ്രധാനമന്ത്രി പദത്തിലേക്കുള്ള വഴിതെളിഞ്ഞത്.
രണ്ടാം ലോക മഹായുദ്ധത്തിനു ശേഷം ജനിച്ച രാജ്യത്തിന്റെ ആദ്യത്തെ പ്രധാനമന്ത്രിയും ഏറ്റവും പ്രായം കുറഞ്ഞ പ്രധാനമന്ത്രിയുമായി അങ്ങനെ ആബെ മാറി.
2006ന് ശേഷം ഒരു വർഷവും 2012 മുതൽ 2020 വരേയും അദ്ദേഹം പ്രധാനമന്ത്രി പദത്തിലിരുന്നു.
2019-ൽ നവംബറിൽ ജപ്പാനെ ഏറ്റവും കൂടുതൽ കാലം സേവിച്ച പ്രധാനമന്ത്രിയെന്ന നേട്ടം ആബെയെ തേടിയെത്തി.
ഗുരുതര ആരോഗ്യപ്രശ്‌നങ്ങൾ ചൂണ്ടിക്കാട്ടി 2020 ഓഗസ്റ്റിൽ ഷിൻസോ ആബെ രാജിവെച്ചു.
ആബെയുടെ ചീഫ് കാബിനറ്റ് സെക്രട്ടറിയായിരുന്ന സുഗ യോഷിഹിഡെ പ്രധാനമന്ത്രിയായി ചുമതലയേൽക്കുംവരെ അദ്ദേഹം കെയർടേക്കർ പദവിയിൽ തുടർന്നു.
രണ്ടാം ലോക മഹായുദ്ധത്തിനുശേഷം ആദ്യമായി വിദേശത്തേക്ക് യുദ്ധം ചെയ്യാൻ സൈന്യത്തെ അയച്ചത് ഷിൻസോ ആബെയുടെ നേട്ടമായി പരിഗണിക്കപ്പെട്ടു.
പ്രതിരോധ ചെലവ് വർധിപ്പിച്ച് രാജ്യത്തിന്റെ സൈന്യത്തെ ശക്തിപ്പെടുത്തിയതിന്റെ ബഹുമതിയും അദ്ദേഹത്തിനുണ്ട്.
ഉത്തര കൊറിയ, ചൈന എന്നീ രാജ്യങ്ങളിൽ നിന്നുള്ള വെല്ലുവിളികളോടുള്ള പ്രതിരോധമാണ് ആബേയെ കൂടുതൽ ജനകീയനാക്കിയത്.
പ്രതിരോധ സഹകരണം ഉറപ്പാക്കാനായി അമ്പതിലധികം രാജ്യങ്ങളിലാണ് ആബെ സന്ദർശനം നടത്തി അബെനോമിക്‌സ്
2008-ലെ സാമ്പത്തിക മാന്ദ്യത്തിൽ നിന്ന് ജപ്പാനെ കരകയറ്റാൻ ഷിൻസോ ആബെ ആവിഷ്‌കരിച്ച സാമ്പത്തിക-സാമൂഹിക നയങ്ങൾ 'അബെനോമിക്‌സ്' എന്ന പേരിൽ അറിയപ്പെട്ടു.
ആബെയുടെ രണ്ടാമൂഴത്തിലേക്ക് വഴിതെളിച്ചത് ഈ സാമ്പത്തികനയമാണെന്നു കരുതപ്പെടുന്നു.
സാമ്പത്തിക ഉത്തേജനം, പണ ലഘൂകരണം, രാജ്യത്തെ ഘടനാപരമായ പരിഷ്‌കാരങ്ങൾ, സൈനിക ശക്തി വർധിപ്പിക്കൽ തുടങ്ങി ഷിൻസോ ആബെയുടെ ഭരണമികവ് അന്താരാഷ്ട്രതലത്തിൽ തന്നെ ഏറെ ചർച്ചയായിരുന്നു.
ഭരണഘടനാ പരിഷ്കരണ ശ്രമങ്ങൾ
രണ്ടാം ലോകമഹായുദ്ധാനന്തരം ജപ്പാൻ സൈന്യത്തിന് കടുത്ത നിയന്ത്രണങ്ങൾ ഏർപ്പെടുത്തിയിരുന്ന ഭരണഘടനയിലെ ആർട്ടിക്കിൾ-9 പരിഷ്‌കരിക്കുമെന്ന് ആബെ പ്രഖ്യാപിച്ചിരുന്നു.
പ്രതിരോധാവശ്യത്തിനുമാത്രമുള്ള സൈന്യം മതിയെന്നായിരുന്നു അമേരിക്ക ഇടപെട്ട് നിർമ്മിച്ച ആർട്ടിക്കിളിലെ വ്യവസ്ഥ. 'the Japanese people forever renounce war as a sovereign right of the nation' എന്ന വ്യവസ്ഥ ആണ് ആബെ ഭേദഗതി ചെയ്യുമെന്ന് പ്രസ്താവിച്ചത്.
ആക്രമണത്തിനിരയാകുന്ന സാഹചര്യത്തിൽ പ്രത്യാക്രമണത്തിനുള്ള അധികാരം മാത്രമായിരുന്നു ഇതുപ്രകാരം സൈന്യത്തിനുണ്ടായിരുന്നത്.
എന്നാൽ എതിർപ്പുകൾക്കൊടുവിൽ തീരുമാനത്തിൽ നിന്ന് ആബേക്ക് പിൻവാങ്ങേണ്ടി വന്നു.
ഇന്ത്യയും ആബെയും
2014-ൽ അദ്ദേഹം ഇന്ത്യയുടെ റിപ്പബ്ലിക് ദിന പരേഡിൽ മുഖ്യാതിഥിയായിരുന്നു.
ഇന്ത്യൻ റിപ്പബ്ലിക് ദിനപരേഡിൽ പങ്കെടുക്കുന്ന ആദ്യ ജപ്പാൻ പ്രധാനമന്ത്രിയായിരുന്നു ഷിൻസോ ആബെ.
രണ്ടുഘട്ടങ്ങളിലായി പ്രധാനമന്ത്രിപദം വഹിച്ച ആബെ നാലുവട്ടം ഇന്ത്യയിലെത്തി.
2007-ൽ യു.പി.എ. ഭരണകാലത്തായിരുന്നു ആദ്യം.
അന്ന് പാർലമെന്റിനെ അഭിസംബോധനചെയ്ത് നടത്തിയ പ്രസംഗത്തിൽ ഇന്ത്യയുടെ ജനാധിപത്യധാരയെ അദ്ദേഹം ശ്ലാഘിച്ചു.
ഇന്ത്യയുടെ ആദ്യപ്രധാനമന്ത്രി ജവാഹർലാൽ നെഹ്രുവും 1957-ൽ ജപ്പാൻ പ്രധാനമന്ത്രിയായിരുന്ന തന്റെ മുത്തച്ഛൻ നോബുസ്‌കെ കിഷിയും തമ്മിൽ മികച്ചബന്ധമായിരുന്നുവെന്ന് അനുസ്മരിച്ചു.
രണ്ടാംവട്ടം പ്രധാനമന്ത്രിപദത്തിലെത്തിയപ്പോൾ മൂന്നുതവണയാണ് ആബെ ഇന്ത്യയിലെത്തിയത്.
2021-ൽ അദ്ദേഹത്തിന് പത്മവിഭൂഷൺ നൽകി രാജ്യം ആദരിച്ചു.
അഹമ്മദാബാദ് - മുംബൈ ബുള്ളറ്റ് ട്രെയിൻ പദ്ധതിയടക്കം ഇന്ത്യയുടെ നിരവധി വികസന പദ്ധതികളിൽ  ജപ്പാൻ പങ്കാളിയായത് ആബെയുടെ കാലത്താണ്.
ഇന്ത്യ-ജപ്പാൻ-അമേരിക്ക- ആസ്‌ട്രേലിയ പ്രതിരോധസഖ്യം
ഇന്ത്യ-ജപ്പാൻ-അമേരിക്ക- ആസ്‌ട്രേലിയ പ്രതിരോധസഖ്യ (ക്വാഡ്) ത്തിന് പിന്നിലെ പ്രധാനി  യായിരുന്നു ആബെ.
പസഫിക് സമുദ്രമേഖലയിലെ ചൈനീസ് സ്വാധീനത്തിന് തടയിടാൻ രൂപീകരിച്ച സഖ്യമാണ് ഇന്ത്യ-ജപ്പാൻ-അമേരിക്ക- ആസ്‌ട്രേലിയ പ്രതിരോധസഖ്യം (ക്വാഡ്).
അവലംബം പുറം കണ്ണികൾ Wikimedia Commons has media related to Shinzō Abe .
Official website (in Japanese) ഷിൻസോ ആബേ ട്വിറ്ററിൽ ഷിൻസോ ആബേ ഫേസ്‌ബുക്കിൽ Prime Minister of Japan Official Website (in English) Discussion of the Prime Minister's policies and actions Archived 2007-01-18 at the Wayback Machine .
(in English) Biography by CIDOB Foundation Archived 2007-12-21 at the Wayback Machine .
ഷിർദി
Not to be confused with Shiradi
ഷിർദി ( Marathi : शिर्डी) ഷിർദി നഗർ പഞ്ചായത്ത്‍ എന്നറിയപ്പെടുന്ന മുനിസിപ്പൽ കൌൺസിലിൻറെ അധികാര പരിധിയിലുള്ള മഹാരാഷ്ട്ര സംസ്ഥാനത്തെ ഒരു പട്ടണമാണ്.
ഈ പട്ടണം അഹമ്മദ് നഗർ ജില്ല യിലെ രഹത്ത താലൂക്കിലാണ്.
ഷിർദി ലോക പ്രശസ്തിയാർജ്ജിച്ചിരിക്കുന്നത് പത്തൊമ്പതാം നൂറ്റാണ്ടിൽ ജീവിച്ചിരുന്ന ഷിർദി സായി ബാബയുടെ പേരിലാണ്.
2011-ലെ സെൻസസ് പ്രകാരം ഈ പട്ടണത്തിലെ ജനസംഖ്യ 36,004 ആണ്.
ആകെ ജനസംഖ്യയിൽ പുരുഷൻമാർ 53 ശതമാനവും സ്ത്രീകൾ 47 ശതമാനവുമാണ്.
പട്ടണത്തിലെ സാക്ഷരത 70 ശതമാനമാണ്.
ജനസംഖ്യയിലെ 15​ ശതമാനം ആറു വയസിനു താഴെയുള്ളവരാണ് ഷിർദി പട്ടണം അന്താരാഷ്ട്ര പ്രസിദ്ധമായ ഒരു തീർത്ഥാടന കേന്ദ്രം കൂടിയാണ്.
അനേകശതം ആളുകൾ ദിനേന ഇവിടെ വന്നുപോകുന്നു.
ഒരു ദിവസം വന്നു പോകന്ന തീർത്ഥാടകർ ഇരുപത്തായ്യായിരത്തിനു മുകളിലാണ്.
അവധി ദിവസങ്ങളിൽ അരമില്യനിലധികം പേർ വന്നു ചേരുന്നു.
ഉത്തർപ്രദേശ് , ബീഹാർ , ചത്തീസ് ഗഡ് , ആന്ധ്രാപ്രദേശ് , തെലുങ്കാന എന്നീ സംസ്ഥാനങ്ങളിൽ നിന്നും ജോലിക്കായി ഈ പട്ടണത്തിലേയ്ക്ക് അനേകം പേർ എത്തിച്ചേരാറുണ്ട്.
[[പ്രമാണം:SNSI_Sainagar_Shirdi_Railway_Station.jpg|ഇടത്ത്‌|ലഘുചിത്രം|300x300ബിന്ദു|സായിനഗർ ഷിർദി റെയിൽവേ സ്റ്റേഷൻ (സെൻട്രൽ റെയിൽവേയുടെ ഷോലാപൂർ ഡിവിഷൻ റെയിൽവേ
" സായിനഗർ ഷിർദി " എന്ന പേരിൽ 2009 ൽ പണി പൂർത്തിയായ ഒരു റെയിൽവേ സ്റ്റേഷൻ ഈ പട്ടണത്തിൽ സ്ഥിതി ചെയ്യുന്നു.
, ഈ പട്ടണത്തിലേയ്ക്ക് ചെന്നൈ, മുംബൈ , വിശാഖപട്ടണം , മൈസൂർ എന്നീ സ്ഥലങ്ങളിൽ നിന്നുള്ള ട്രെയിനുകൾക്ക് സ്റ്റോപ്പ് ഉണ്ട്.
വായുമാർഗ്ഗം
ഷിർദി എയർപോർട്ട് കൊപ്പർഗാവോൺ താലൂക്കിലെ കാക്ഡിയിലാണ് നിർമ്മിച്ചിരിക്കുന്നത്.
ഷിർദി പട്ടണത്തിൽ നിന്നു 14 കിലോമീറ്റർ തെക്കുപടിഞ്ഞാറായിട്ടാണിത്.
2016 മാർച്ച മാസം മുതലാണ് ഇവിടെ നിന്നു പരീക്ഷണാടിസ്ഥാനത്തിൽ സവ്വീസുകൾ ആരംഭിച്ചത്.
2017 or 2018 വർഷങ്ങളിൽ റൺവേയുടെ നീളം 2,200 മീറ്റർ മുതൽ 3,200 മീറ്റർ വരെയാക്കുവാനുള്ള നടപടികൾ ആരംഭിച്ചിട്ടുണ്ട്.
ഷിസോ ഇംഗ്ലീഷ് വിലാസം https://ml.wikipedia.org/wiki/Shiso
ജാപ്പനീസ് നാമം ഷിസോ എന്നും അറിയപ്പെടുന്ന പെരില്ലാ ഫ്രൂട്ട്സെൻസ് var.
ക്രിസ്പ പുതിന കുടുംബമായ ലാമിയേസിയിലെ ഒരു ഔഷധസസ്യമായ പെരില ഫ്രൂട്ടെസെൻസിന്റെ ഒരു കൾട്ടിജനാണ്.
ചൈനയിലെയും ഇന്ത്യയിലെയും പർവതപ്രദേശങ്ങളാണ് ഇതിന്റെ ജന്മദേശം.
എന്നാൽ ഇപ്പോൾ ലോകമെമ്പാടും കാണപ്പെടുന്നു.
ചുവപ്പ്, പച്ച, ദ്വിവർണ്ണം, റഫ്ൾഡ് എന്നിവയുൾപ്പെടെ ഇലകളുടെ സ്വഭാവസവിശേഷതകളാൽ നിർവചിക്കപ്പെട്ടിരിക്കുന്നതുപോലെ ഈ ചെടി പല രൂപങ്ങളിൽ കാണപ്പെടുന്നു.
ഷിസോ ചിരസ്ഥായിയാണ് .
മിതശീതോഷ്ണ കാലാവസ്ഥയിൽ വാർഷികമായി കൃഷി ചെയ്യാം.
കിഴക്കൻ ഏഷ്യൻ, തെക്കുകിഴക്കൻ ഏഷ്യൻ പാചകരീതികളിൽ ചെടിയുടെ വിവിധ ഭാഗങ്ങൾ ഉപയോഗിക്കുന്നു.
ജാപ്പനീസ് നാമമായ ഷിസോയുടെയും(紫蘇/シソ) വിയറ്റ്നാമീസ് നാമമായ ടിയ ടോയുടെയും ഉത്ഭവസ്ഥാനമായ zǐsū (紫蘇 "പർപ്പിൾ പെരില്ല") എന്നാണ് ചൈനീസ് ഭാഷയിൽ ഈ സസ്യം അറിയപ്പെടുന്നത്.
ഇതിനെ ചൈനീസ് ഭാഷയിൽ huíhuísū (回回蘇 "മുസ്ലിം പെരില്ല") എന്നും വിളിക്കുന്നു.
കൊറിയൻ ഭാഷയിൽ, ഇത് ggaetnip (깻잎) അല്ലെങ്കിൽ സോയോപ്പ് (소엽) എന്നാണ് അറിയപ്പെടുന്നത്.
പർപ്പിൾ-ഇല ഇനങ്ങൾ മാംസത്തിന്റെ രക്ത-ചുവപ്പ് നിറത്തോട് സാമ്യമുള്ളതിനാൽ ഇംഗ്ലീഷിൽ ഇതിനെ "ബീഫ്സ്റ്റീക്ക് പ്ലാന്റ്" എന്ന് വിളിക്കാറുണ്ട്.
"പെരില്ല മിന്റ്", "ചൈനീസ് ബേസിൽ", , "വൈൽഡ് ബേസിൽ" എന്നിവയാണ് മറ്റ് പൊതുവായ പേരുകൾ.
"വൈൽഡ് കോലിയസ്" അല്ലെങ്കിൽ "സമ്മർ കോലിയസ്" എന്ന അപരനാമം ഒരുപക്ഷേ അലങ്കാര ഇനങ്ങളെ വിവരിക്കുന്നു.
ചുവന്ന ഇല ഇനങ്ങളെ ചിലപ്പോൾ "പർപ്പിൾ പുതിന" എന്ന് വിളിക്കുന്നു.
ഓസാർക്കിൽ ഇതിനെ "റാറ്റിൽസ്‌നേക്ക് കള" എന്ന് വിളിക്കുന്നു.
കാരണം, നടപ്പാതകളിൽ കാണപ്പെടുന്ന ഇതിന്റെ ഉണങ്ങിയ തണ്ടിൽ ചവിട്ടി നടക്കുമ്പോൾ ഉണ്ടാകുന്ന ശബ്ദം റാറ്റിൽസ്നേക്കുകളുടെ ശബ്‌ദത്തിന് സമാനമാണ്.
സുഷിയുടെ വർദ്ധിച്ചുവരുന്ന ജനപ്രീതി കാരണം 1990-കളിൽ ഷിസോ എന്ന ജാപ്പനീസ് നാമം ഇംഗ്ലീഷ് നിഘണ്ടുവിന്റെ ഭാഗമായിത്തീർന്നു.
ഈ ചെടിയെ ചിലപ്പോൾ പേരില്ല എന്ന ജനുസ്‌നാമത്തിൽ പരാമർശിക്കാറുണ്ട്.
എന്നാൽ ഇത് അവ്യക്തമാണ് കാരണം പെരില്ലയ്ക്ക് വ്യത്യസ്തമായ ഒരു കൾട്ടിജനെ (Perilla frutescens var. frutescens) സൂചിപ്പിക്കാൻ കഴിയും.
ആശയക്കുഴപ്പം ഒഴിവാക്കാൻ, Perilla frutescens var.
ഫ്രൂട്ടെസെൻസിനെ ജപ്പാനിൽ ഈഗോമ ("പെരില്ല സിസേം") എന്നും കൊറിയയിൽ ഡ്യൂൾക്കെ ("കാട്ടു എള്ള്") എന്നും വിളിക്കുന്നു.